Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 149/13/5506	Martin, 12.8.2013
EEČ : 2-40-282-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:

Obvinený XXXXX spáchal prečin ublíženia na zdraví podľa § 156 ods. 1 Trestného zákona. 
Obvinený XXXXX dňa 01.08.2013 zložil na účet Okresnej prokuratúry  v Martine peňažnú sumu vo výške 160 EUR na všeobecne prospešné účely, celá suma je určená na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Martin - Západ pod spisovou značkou XXXXX
Dňa 05.01. 2013, okolo 21.00 hod., v Martine, na ulici  XXXXX v rodinnom dome č. XXXXX, po predchádzajúcom slovnom nedorozumení s bývalou manželkou XXXXX, XXXXX, ktorá odmietla po jeho výzve opustiť ich spoločný dom, chytil ju oboma rukami pod krk a tlačil ju smerom ku vchodovým dverám, vulgárne  jej pri tom nadávajúc, následne jej oboma rukami vykrúcal prsty na ľavej ruke a vytláčal ju z domu, od konania upustil na krik poškodenej, že cíti bolesti v ruke, obvinený svojím konaním spôsobil poškodenej XXXXX, XXXXX, trvale bytom XXXXX,  XXXXX, poranenie podľa odborného vyjadrenia hodnotené ako ľahké a to roztrhnutie väzu druhého prsta ľavej ruky, ktoré si vzhľadom na svoj charakter, lokalizáciu a s prihliadnutím na bolestivosť vyžaduje vystavenie práceneschopnosti v trvaní 14 - 21 dní s dobou liečenia 3 - 4 týždne.

Odôvodnenie: 
	Uznesením povereného príslušníka OO PZ Martin - Západ, pod XXXXX zo dňa 18.03.2013 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX v XXXXX, , trvale bytom XXXXX, XXXXX, pre prečin ublíženia na zdraví podľa  § 156 ods. 1 Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu  a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa mu kladie za vinu, priznal a po poučení o možnosti uzavretia zmieru vyjadril s týmto alternatívnym spôsobom ukončenia trestného stíhania súhlas. Poškodená XXXXX taktiež vyslovila s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 156 ods. 1 Tr. zák. trestný zákon umožňuje uložiť trest odňatia slobody až na dva roky. 

Obvinený XXXXX a poškodená XXXXX uzavreli dňa 12.06.2013 pred probačným a mediačným úradníkom na Okresnom súde v Martine dohodu o zmieri, v rámci ktorej poškodená uviedla, že náhradu škody od obvineného nepožaduje, za dostatočné považuje ospravedlnenie sa obvineného.
Dňa 01.08.2013 obvinený zložil na účet Okresnej prokuratúry v Martine peňažnú sumu vo výške 160  EUR, určenú pre všeobecne prospešné účely. 
Poškodená a obvinený pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci. 
 
Na základe uvedených skutočností som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka